**Үйл ажиллагааны тайлан**

Тус компани нь анх улсын өмчийн аж ахуйн нэгж хэлбэрээр, “Монгол шинэс” нэртэйгээр Орхон аймгийн Баян – Өндөр суманд үйл ажиллагаагаа явуулж эхэлсэн. Монгол улс зах зээлийн эдийн засгийн харилцаанд шилжсэнээр өмч хувьчлал 1992 – 1995 оны хооронд явагдсан бөгөөд тус компани 1992.5.13 – ны өдөр Монголын Хөрөнгийн Биржид бүртгүүлснээр хувьцаа нь ард иргэдэд хуваарилагдсан.

 “Говьфайнэншл групп” ХК нь нэг бүрийн нэрлэсэн үнэ нь 100 (нэг зуу) төгрөг бүхий 37’401’800 (гучин долоон мянга дөрвөн зуун нэг мянга найман зуу) ширхэг энгийн хувьцаатай.

Компанийн удирдлага цаашид үйл ажиллагааны чиглэлийг өөрчилж санхүүгийн салбарт үйл ажиллагаа явуулахаар төлөвлөн даатгал, банк бус, лизингийн чиглэлээр үйл ажиллагаагаа явуулах “Жи Эф Жи файнанс” ХХК, “Жи Эф Жи иншурэнс” ХХК нэртэй охин компаниудыг үүсгэн байгуулж, холбогдох чиглэлүүдэд үйл ажиллагаа явуулах бэлтгэл ажлуудыг хийж эхэлсэн.

Санхүүгийн салбарт үйл ажиллагаа явуулахад хөрөнгө мөнгөний асуудалд хүндрэл тулгарч, хувьцаа эзэмшигчид болоод компанийн удирдлагууд гаднын хөрөнгө оруулагчдыг оролцуулах нь зүйтэй гэсэн шийдвэр гаргасны дагуу холбогдох байгууллагуудаар дамжуулан өөрийн компанид хөрөнгө оруулагч олж өгөх хүсэлтийг хэд хэдэн компанид гарган хамтран ажиллаж байна.

Монгол улсад хөрөнгө оруулалт хийх хүсэлтэй гадаадын хөрөнгө оруулагчид ховор байгаа энэ үед Банк бус санхүүгийн байгууллага байгуулах дүрмийн сангийн хэмжээг 2.5 тэрбум төгрөг болсон нь бидэнд ихээхэн хүндрэлийг бий болгоод байна.

            Тус компани нь өнгөрсөн жилийн хугацаанд гадаад дотоодын хурал, хөрөнгө оруулалтын чуулга уулзалтад оролцон хөрөнгө оруулагчдыг татах тал дээр ихээхэн хүчин чармайлт гарган ажиллалаа.  Эдгээр уулзалтуудын  үр дүнд бид ганцхан санхүүгийн салбар гэж явцуу байдлаар хандах биш харин бид өөрсдийн нөөц бололцоо дээр тулгуурлан ажиллах боломж байгааг олж харсан юм.